Ingeborga Dapkūnaite

Ingeborga Dapkūnaite (, dzimusi ) ir lietuviešu aktrise un televīzijas raidījumu vadītāja.

 Dzīvesgājums 
Dzimusi 1963. gadā Viļņā diplomāta un meteoroloģes ģimenē. Vecāki ilgu laiku strādāja Maskavā, bet meita uzauga Viļņā pie vecvecākiem, kas veicināja viņas interesi par mākslu. Viņas vecmāmiņa bija Viļņas Operas un baleta teātra administratore, tāpēc jau četru gadu vecumā meitene izgāja uz skatuves operā Madama Butterfly galvenās varones dēla lomā. Jaunībā viņa nodarbojās ar daiļslidošanu, spēlēja basketbolu, 1985. gadā pabeidza studijas Lietuvas Mūzikas un teātra akadēmijā un uzsāka darbu Kauņas Valsts drāmas teātrī.

Tēloja galveno lomu Rīgas Kinostudijas filmā "Apstākļu sakritība" (1987) un 1991. gadā Londonā kopā ar Džonu Malkoviču spēlēja izrādē "Valodas kļūda". 1993. gadā Dapkūnaite debitēja Holivudā seriālā The Alaska Kid un pēc apprecēšanās ar britu režisoru Stoksu ieguva Lielbritānijas pilsonību. 
1994. gadā galveno sieviešu lomu krievu režisora Ņikitas Mihalkova filmā "Saules nogurdinātie". 2009. gadā šķīrās no otrā vīra un pārsvarā dzīvoja Maskavā.
Pēc Krievijas 2022. gada iebrukuma Ukrainā viņa pameta Maskavu un kopā ar Džonu Malkoviču spēlēja Rīgas Dailes teātra izrādē "Kokvilnas lauku vientulībā".

 Kinoaktrises karjera 
Lielākos panākumus un Krievijas kinomākslas akadēmijas balvu "Nika" (Ника) guva kā labākā aktrise filmā Подмосковные вечера (1994). Šai balvai vēlāk tika nominēta arī kā labākā aktrise otrā plāna lomā par filmu Шик (2003). Bija nominēta Krievijas filmu kritiķu ģildes balvām par lomām filmās Война (2002), Морфий (2008), "Matilde" (Матильда, 2017).
Piedalījās nelielās lomās Holivudas filmās "Neiespējamā misija" (1996), "Septiņi gadi Tibetā" (1997), Hannibal Rising (2007), "Sarkanais zvirbulis" (2018). Norvēģijas TV seriālā "Okupācija" (Okkupert, 2015—) tēloja Krievijas vēstnieces Norvēģijā Irinas Sidorovas lomu.

 Filmogrāfija (nepilnīga) 
 gads nosaukums loma piezīmes 1984 Mano mažytė žmona Aukse  1985  Elektroninė senelė elektroniskā vecmāmiņa TV 1986  Ночные шёпоты Inga  1986  Chameleono žaidimai Veronika  1987 Savaitgalis pragare Ingeborga  Apstākļu sakritība Veronika Bergs  13-й апостол Marija  1988 Осень, Чертаново… Marija Navarzina  1989 Интердевочка Kisuļa Фа минор Katja  1990  Николай Вавилов Natālija Lemke TV seriāls 1991  Циники Olga  1992-1993 The Good Guys Sanda TV seriāls 1993 Fatal Deception: Mrs. Lee Harvey Oswald Ļuba TV The Alaska Kid  Salli TV seriāls 1994 Подмосковные вечера Katja Izmailova  Утомлённые солнцем Marusja  1996 On Dangerous Ground Asta TV Mission: Impossible Hanna Viljamsa  Letters from the East Marija / Māte  1997  Seven Years in Tibet Ingrīda Harrere  1998 CI5: The New Professionals Elkie TV seriāls 1999  Sunburn Kerolina Kramere  2000 Москва Maša  Ростов-папа Eļa TV seriāls 2002 Война Margareta  2003 Шик Asja  Поцелуй жизни / Kiss of Life Helena  Prime Suspect 6: The Last Witness Žasmina Blekiča TV seriāls 2004 25 Degrees in Winter/Зимняя жара Soņa   2007 Hannibal Rising Lektera māte  2008 Морфий Anna  Новая Земля Marta  2009 L'affaire Farewell Nataša  Весельчаки Margo  Катя: Военная история Marija Barsukova TV seriāls 2010 Апельсиновый сок Daša   2011 Небесный суд Morfeja TV seriāls 2012 Москва 2017 / Branded Vjačeslava Dupčeka  Wallander – "The Dogs of Riga" Baiba Liepa TV seriāls 2013 Шерлок Холмс misis Hadsone TV seriāls 2014 Григорий Р. ķeizariene Aleksandra Fjodorovna TV seriāls 2015-2019 Okkupert Irina Sidorova TV seriāls 2016 Wallander – "A Lesson in Love" Baiba Liepa TV seriāls Матильда ķeizariene Marija Feodorovna  Мост Inga Vērmā TV seriāls  2018 Red Sparrow baleta režisore  2019 Союз спасения kņaziene Beļska Темная как ночь. Анна Каренина 2019 žurnāliste 2020 Беспринципные Ira TV seriāls 

 Privātā dzīve 
Dapkūnaite precējusies un šķīrusies trīs reizes — ar lietuviešu aktieri Arūnu Sakalausku, ar britu režisoru Saimonu Stouksu un krievu juristu un uzņēmēju Dmitriju Jampoļski. Laulībā ar trešo vīru 2017. gadā piedzima dēls Aleksis.

 Apbalvojumi un pagodinājumi 
 Lietuvas PSR Nopelniem bagātā skatuves māksliniece (1989)
 Krievijas kinomākslas akadēmijas 1995. gada balva "Nika" kā labākajai aktrisei filmā "Piemaskavas vakari" (Подмосковные вечера, 1994)

 Atsauces 

 Ārējās saites 



Kategorija:1963. gadā dzimušie
Kategorija:Lietuvas aktieri
Kategorija:Padomju aktieri
Kategorija:Krievijas aktieri
Kategorija:Personas, kas nosodīja Krievijas 2022. gada iebrukumu Ukrainā